αγαθηι τυχηι. η κρατιστη και φιλοσεβαστος της λαμπροτατης και διασημοτατης και ιερας του προπατορος θεου ηλιου πυθιου τυριμναιου απολλωνος θυατειρηνων πολεως βουλη ετιμησεν τιβ. κλ. μηνογενην καικιλιανον τον εκ πατερων δια βιου ιερεα του καθηγεμονος διονυσου και αρχιερεα της ασιας και της πατριδος κατα το αυτο [κ]αι αγωνοθετην υιον κλ. σωκρατους σακερ[δ]ωτιανου αγωνοθετου και στεφανηφορου [κ]αι δις πρυτανεως και αρχιερεως και ιερεως του διονυσου και ιουλ. μηνογενιδος της αναθεισης τους ξυστους τηι πατριδι αγωνοθετιδος και στεφανηφορου και πρυτανεως θυγατρος της πολεως φυσει δε μηνογενους αγωνοθετου και στεφανηφορου και πρυτανεως εκγονον κλ. σωκρατους και αντωνιας καικιλιας των αρχιερεων της ασιας και αγωνοθετων και στεφανηφορων και πρυτανεων ανδρα ηθους ενεκα και παιδειας και αρετης τε πασης εν τοις πρωτοις της ασιας καταριθμουμενον εν τε πρεσβειαις και χορηγιαις και εργων κατασκευαις και πασαις φιλοτιμιαις και πασι καιροις τοις επειγουσιν επιδεικνυμενον την τε εις εαυτην και την πατριδα ευνοιαν.
Lyd., N.W. — Thyateira (Akhisar) — Medar-Ovaköy — IGRR 4.1238